cyanic-selkie/wikianc huggingface dataset:
Bay of Kings
Bay of Kings — ინგლისელი გიტარისტ სტივ ჰეკეტის მეშვიდე სოლო-ალბომი, გამოსული 1983 წელს. დისკი მთლიანად კლასიკურ გიტარას ეძღვნება. ლეიბლმა Charisma Records უარი თქვა მის გამოცემაზე, ვინაიდან ვარაუდობდა, რომ კომერციულად იგი წარმატებული არ იქნებოდა. ამიტომ ჰეკეტმა იგი გამოუშვა ლეიბლზე Lamborghini Records. გარეკანის ავტორი იყო კიმ პური, სტივის მეუღლე. გამოსახული იქნა შიშველი ქალი, მაგრამ სხვა გამოცემებში იგი თავად სტივის გამოსახულებამ შეცვალა.
2007 წლის გამოცემა
დამატებითი სიმღერები:
სქოლიო
კატეგორია:სტივ ჰეკეტის ალბომები კატეგორია:1983 წლის ალბომები კატეგორია:Lamborghini Records-ის ალბომები
ვორმსის კონკორდატი
მინი||ჰაინრიხ V-სა და პაპ კალიქსტუს II-ს შორის მიღწეული შეთანხმების შუა საუკუნეების გამოსახულება. ვორმსის კონკორდატი — ორმხრივი შეთანხმება საღვთო რომის იმპერიის იმპერატორ ჰაინრიხ V-სა და პაპ კალიქსტუს II-ს შორის. დაიდო 1122 წლის 23 სექტემბერს. ამ შეთანხმებით ბოლო მოეღო ინვესტიტურისათვის ბრძოლას.
რესურსები ინტერნეტში
კატეგორია:XII საუკუნის საერთაშორისო ხელშეკრულებები კატეგორია:საღვთო რომის იმპერია
მიმართვა
მიმართვა — წოდებით ბრუნვაში დასმულ სახელს ეწოდება. იგი დანარჩენი წევრებისგან მძიმით გამოიყოფა. მაგ: მე მინდა, მეგობარო, ზღაპარი გიამბო. ხოლო წინადადების ბოლოს შესაფერისი სასვენი ნიშანი ისმევა. ქართულ ენაში მიმართვა ორგვარია: გავრცობილი და გაუვრცობელი. გავრცობილი მიმართვა შედგება რამდენიმე სიტყვისგან, მაგ: ჩემო მშვენიერო მეგობარო, ხოლო გაუვრცობელი შედგება ერთი სიტყვისგან, მაგ: მეგობარო. ცალკე მდგომ მიმართვასთან იწერება ძახილის ნიშანი და ტირე. მაგ: გიორგი! — დაუძახა დედამ შვილს.
კატეგორია:გრამატიკა
უდო ლატეკი
მინი|მარჯვნივ|უდო ლატეკი უდო ლატეკი (Udo Lattek; დ. 16 იანვარი, 1935, ზენსბერგი, აღმოსავლეთი პრუსია, პოლონეთი — გ. 1 თებერვალი, 2015, კელნი, გერმანია) — გერმანელი სპორტსმენი, სპორტული კომენტატორი.
ლატეკი იყო მსოფლიოს ერთ-ერთი ტიტულოვანი საკლუბო მწვრთნელი. გერმანიის და მიუნხენის ბაიერნის ისტორიაში ყველაზე ტიტულოვანი მწვრთნელი. ლატეკი პირველი მწვრთნელი იყო, რომელმაც მოიგო უეფას ჩემპიონთა თასი, უეფას თასი და თასების მფლობელთა თასი. იტალიელ ჯოვანი ტრაპატონისთან ერთად იყო ის მწვრთნელი ვინც მოიპოვა ევროპის სამივე მთავარი თასი და ერთადერთი ვინც ეს სამ სხვადასხვა კლუბთან ერთად გააკეთა.
ლატეკმა 1974 წელს მიუნხენის „ბაიერნთან“ ერთად მოიგო ჩემპიონთა თასი. 1979 წელს მენხენგლადბახის „ბორუსიას“ მოაგებინა უეფას თასი, ხოლო 1982 წელს „ბარსელონასთან“ ერთად მოიგო თასების მფლობელთა თასი.
უდო ლატეკი გარდაიცვალა 2015 წლის 1 თებერვალს, 80 წლის ასაკში.
სქოლიო
კატეგორია:დაბადებული 16 იანვარი კატეგორია:დაბადებული 1935 კატეგორია:გარდაცვლილი 1 თებერვალი კატეგორია:გარდაცვლილი 2015 კატეგორია:გერმანელი ფეხბურთელები კატეგორია:გერმანელი ფეხბურთის მწვრთნელები კატეგორია:გერმანიის ბუნდესლიგის ფეხბურთელები კატეგორია:მიუნხენის ბაიერნის ფეხბურთელები კატეგორია:ბარსელონის ფეხბურთელები კატეგორია:ბარსელონის მწვრთნელები
ჰამლეტ მოვსესიანი
ჰამლეტ მოვსესიანი (დ. 1 აპრილი, 1956, სოფელი გომანი, ახალქალაქის რაიონი) — ქართველი პედაგოგი, პოლიტიკოსი.
დაამთავრა ერევნის პოლიტექნიკური ინსტიტუტი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2004-2008 წლებში იყო საქართველოს მე-6 მოწვევის პარლამენტის წევრი (ახალქალაქის მაჟორიტარი), საარჩევნო ბლოკი „ბურჯანაძე - დემოკრატები“.
რესურსები ინტერნეტში
კატეგორია:დაბადებული 8 ივლისი კატეგორია:დაბადებული 1961 კატეგორია:საქართველოს V მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:ახალქალაქის მუნიციპალიტეტში დაბადებულები
კვახაჯელეთი
კვახაჯელეთი — სოფელი ჭიათურის მუნიციპალიტეტში (ხვაშითის თემი), მდებარეობს რაჭის ქედის სამხრეთ კალთაზე. ზღვის დონიდან 760 მეტრი, ჭიათურიდან 18 კილომეტრი, ქუთაისიდან – 88 კმ., თბილისიდან – 195 კმ.
დემოგრაფია
2014 წლის აღწერის მონაცემებით სოფელში ცხოვრობს 42 ადამიანი.
ღირსშესანიშნაობები
სოფლის დასავლეთით 2 კმ.-ზე მდებარეობს ზეკვეცას ღვთისმშობლის შობის ტაძარი.
სქოლიო
კატეგორია:ჭიათურის მუნიციპალიტეტის სოფლები
ლიენ რაიმსი
ლიენ რაიმსი (LeAnn Rimes, დ. 28 აგვისტო 1982) — ამერიკელი მომღერალი ქანთრის სტილში, რომელიც ცნობილია იმით, რომ დაიწყო თავისი მუსიკალური კარიერა უკვე 11 წლის ასაკში, 14 წლის ასაკში მოიგო თავისი პირველი „გრემი“. 15 წლისას უკვე ჩაწერა თავისი პირველი პოპ-ბალადა დაიან უორენთან ერთად „How Do I Live“.
2000 წელს კვლავ დაბრუნდა აშშ-ის, ევროპის, აზიის ჰიტ-აღლუმებში თავისი ცნობილი სიმღერით — „Can’t Fight the Moonlight“, რომელიც გამოუდგა საუნდტრეკად ფილმისთვის ბარი „მახინჯი კაიოტი“.
რესურსები ინტერნეტში
კატეგორია:დაბადებული 1982 კატეგორია:ამერიკელი მომღერლები კატეგორია:დაბადებული 28 აგვისტო კატეგორია:XX საუკუნის ამერიკელი ქალი მსახიობები
რიჩარდ როჯერსი
მინიატიურა thumb|200px|right|ათასწლეულის თაღი, ლონდონი thumb|200px|right|ლოიდსის შენობა, ლონდონი რიჩარდ ჯორჯ როჯერსი, ბარონი როჯერს რივერსაიდისა (დ. 23 ივლისი, 1933, ფლორენცია — გ. 18 დეკემბერი, 2021, ლონდონი) —  ბრიტანელი არქიტექტორი ცნობილი მოდერნისტული და ფუნქციონალისტური პროექტებით. დაიბადა ფლორენციაში, განათლება მიიღო ჯერ არქიტექტურის სკოლის არქიტექტურულ ასოციაციაში, ლონდონი, შემდეგ კი იელის უნივერსიტეტში, რომელიც 1962 წელს დაამთავრა.
ლონდონში დაბრუნებისთანავე მან იელის თანაკურსელ ნორმან ფოსტერთან არქიტექტურულ პრაქტიკას მიჰყო ხელი; მეუღლეებთან ერთად მათ საერთო ფირმა „ტიმ 4“ (Team 4) ჩამოაყალიბეს. მაღალტექნოლოგიური ინდუსტრიული პროექტებით მათ სწრაფად მოიხვეჭეს სახელი.
1967 წელს ჯგუფი გაიყო და როჯერსი შეუამხანაგდა რენცო პიანოს, მათ ერთობლივი პროექტით პომპიდუს ცენტრის კონკურსზე გაიმარჯვეს 1971 წელს. ეს შენობა დამფუძნებელი იყო როჯერსის დამახასიათებელი სტილისა, რომელშიც შენობის დამხამრე ატრიბუტები (წყალი, გათბობის მილები, კიბეები) ექსტერიერზეა გამოტანილი ინტერიერში სივრცის გამოსათავისუფლებლად. დღეს ეს შენობა პარიზის ღირსშესანიშნაობად ითვლება, თუმცა გახსნის დროს კრიტიკოსემბა ამგავარ უკუღმა სტილს “ბოველიზმი” (ინგ. Bowel - კუჭნაწლავი) შეარქვეს.
მისი ყველაზე ცნობილი ნამუშევრებია:
როჯერსი ათასწლეულის თაღის პროექტის ყველაზე აქტიური ლობისტი იყო და მას შემდეგ მისი რეპუტაცია საკმაოდ შეირყა. თუმცა კვლავაც მიიჩნევა ერთ-ერთ უმთავრეს საერთაშორისო არქიტეტორად, თაღის შემდეგ ის ნაკლებ მნიშვნელოვან პროექტებს ახორციელებს.
რამდენიმე წლის დამუშავების შემდეგ მისი „ნიუკასლი-თაინზე“ რეგენერაციის ამბიციური გეგმა უარყოფილ იქნა. როჯერსი პოლიტიკურად აქტიური ლეიბორისტია და 2000 წელს დაწერა ბრიტანეთის მთავრობის „ურბანული რენესანსის“ თეთრი ფურცელი. როჯერსი ამჟამად დიდი ლონდონის სამმართველოს არქიტექტურისა და ურბანიზმის პანელის თავმჯდომარეა.
მისი მეორე მეუღლე რუთ როჯერსი რივერ კაფეს თანამფლობელია და ასევე ავტორია იტალიური სამზარეულოს წიგნების პოპულარული სერიისა.
სქოლიო
კატეგორია:ბრიტანელი არქიტექტორები კატეგორია:დაბადებული 23 ივლისი კატეგორია:დაბადებული 1933 კატეგორია:გარდაცვლილი 18 დეკემბერი კატეგორია:გარდაცვლილი 2021 კატეგორია:ბაკალავრი-რაინდები კატეგორია:პრიცკერის პრემიის ლაურეატები კატეგორია:იმპერატორის პრემიის კავალრები კატეგორია:იელის უნივერსიტეტის კურსდამთავრებულები
ლექსთწყობა
ლექსთწყობა, იგივე ვერსიფიკაცია (ლათ. versus — ლექსი და facio — ვქმნი) — მხატვრული მეტყველების ბგერითი, მეტრულ-რიტმული, ფსიქოლოგიურ-ინტონაციური ორგანიზაცია, რომლის მოწესრიგებულობა, საკუთრივ მას ესთეტიკური ფენომენის მნიშვნელობას სძენს. ლექსითი მეტყველებისათვის ნიშანდობლივი დაყოფა რიტმულ-ინტონაციურ მონაკვეთებად (ტაეპებად) დამახასიათებელია ყველა ენისთვის, მაგრამ ტაეპის შინაგანი ორგანიზაცია (სალექსო საზომი, მეტრი) სხვადასხვაგვარია სხვადასხვა ენაში და განისაზღვრება ყოველი ენის ბუნებით. შესაბამისად, შეიქმნა ლექსთწყობის სხვადასხვა სისტემები, რომლებიც იყოფა ორ ძირითად კატეგორიად: მეტრული (რომლებსაც საფუძვლად უდევს რიტმული მოდიფიკაციები) და დისმეტრიული.
ლექსითი მეტყველების საწყისები სინკრეტიზმის ხანაშია, როდესაც სიმღერა, პოეზია, მუსიკა და ცეკვა მთლიანობაში იყო წარმოდგენილი. ხელოვნების განვითარების გარკვეულ ეტაპზე ლექსითი მეტყველება გამოეყო მელოდიას, რომელიც ძირეულად განსხვავდება მისგან ბგერის სიმაღლითა და ხანგრძლივობით, კილოს ორგანიზაციითა და ტემბრით. ლექსით მეტყველებასაც და მელოდიასაც აქვთ მეტრულ-რიტმული სტრუქტურა, მაგრამ თუ მუსიკალური რიტმი უწყვეტია, მუსიკალურ პაუზებს განსაზღვრული მეტრი აქვს და ისინი მუსიკალურ საზომში შედის, ლექსის რიტმი წყვეტილია, ყოველ ტაეპში რიტმული მოძრაობა თავიდან იწყება, ტაეპების შიგა პაუზები და პაუზები ტაეპებს შორის მკაცრად განსაზღვრული არ არის და სალექსო საზომში არ შედის.
ლექსთწყობის ძირითადი რიტმულ-ინტონაციური ერთეულია ტაეპი (აღმოსავლურ პოეზიაში — ბაიათი), რომელიც იყოფა უფრო წვრილ ერთეულებად (ნახევარტაეპედი, მუხლი, ტერფი) ან ერთიანდება უფრო რთულ სალექსო ერთეულებად — სტროფებად.
ლექსთწყობის კომპონენტებია ასევე: რითმა, ასონანსი, ალიტერაცია, ანაფორა, ეპიფორა, ბგერწერა, ანჟამბემანი და სხვ. კატეგორია:ლიტერატურული ტერმინები
პენტალა ჰარიკრიშნა
პენტალა ჰარიკრიშნა - ((పెండ్యాల హరికృష్ణ; Pentala Harikrishna) დ.10 მაისი, 1986, გუნტური, ანდჰრა-პრადეში, ინდოეთი) - ინდოელი მოჭადრაკე, დიდოსტატი (2001), აზიის ჩემპიონი (2011). 10 წლამდელ ვაჟებში მსოფლიოს ჩემპიონი (1996), 14 წლამდელებში აზიის ჩემპიონი (2000), თანამეგობრობის ჩემპიონატის გამარჯვებული (2001), ახალგაზრდებს შორის მსოფლიოს ჩემპიონი (2004). ნაკრების შემადგენლობაში 7-ჯერ იასპარეზა საჭადრაკო ოლიმპიადაზე (2000–2012).
ბიოგრაფია
პენტალა ჰარიკრიშნა დაიბადა ინდოეთში, შტატ ანდჰრა პრადეშის ქალაქ გუნტურში. ჭადრაკის თამაში 4 წლისას ბაბუამ რანგა რაომ ასწავლა და მისი პირველი მწვრთნელიც გახდა.
პატარამ კარგად აითვისა ჭადრაკი და სხვადასხვა ასაკობრივ კატეგორიებში ქვეყნის ჩემპიონიც გახდა. 1993 წელს 8 წლამდელებში, 1995-ში 10 წლამდელებში, 1998-ში 15 და 18 წლამდელებში, ხოლო 1999-ში 14 წლამდელებში. 1999 წელს თანამეგობრობის ჩემპიონატზე ჭადრაკში 18 წლამდელებში მოიპოვა ოქროს მედალი. მისი კარგი თამაშის წყალობით 2000 წელს 14 წლისა და 5 თვისა ინდოეთის ეროვნულ ნაკრებში მიიწვიეს და საჭადრაკო ოლიმპიადაზე წაიყვანეს. იგი მესამე დაფაზე გამოვიდა და 11 პარტიიდან 6,5 ქულა დააგროვა, რითაც დიდოსტატის პირველი ნორმა შეასრულა. მეორე ნორმა 2001 წელს, ვეიკ ან ზეში, Corus ტურნირის B ჯგუფში შეასრულა, მან 13 შესაძლებლობიდან 6,5 ქულა აიღო და მეხუთეზე გავიდა. მესამე ნორმა აზიის ჩემპიონატზე შეასრულა, 11 შესაძლებლობიდან 7 ქულა დააგროვა და მე-7 ადგილზე გავიდა. ამ მონაცემებით ფიდეს რეიტინგში 2500-იან ზღვარს გადააბიჯა. ლონდონში თანამეგობრობის ჩემპიონატზე იასპარეზა და პირველი ადგილი აიღო. 2002 წელს მოსკოვში ფიდეს მსოფლიოს ჩემპიონატზე დაუშვეს, სადაც 128 მოჭდარაკე ნოკაუტ-სისტემით დაუპირისპირდა ერთმანეთს. ინდოელი პირველივე რაუნდში სლოვენიელ ალეკსანდრ ბელიავსკისთან 0,5:1,5 დამარცხდა და ნაადრევად დაასრულა ასპარეზობა. იმავე წელს ჰასტინგსის ტურნირზე ალეკსეი ბარსოვთან და კრიშნან საშიკირანთან ერთად იმარჯვა, ხოლო ინდოეთის ჩემპიონატში მეორეზე გავიდა და ნახევარი ქულით ჩამორჩა საშიკირანს. 2003 წელს აბუ დაბიში სამ მოჭადრაკესთან ერთად პირველი ადგილი აიღო.
2004 წელს ფიდეს რეიტინგში 2600-იან ზღვარს გადასცდა. ზაფხულში ტრიპოლში ფიდეს მსოფლიოს ჩემპიონატზე იასპარეზა. პირველ ეტაპზე ჩინელი ჟუნ ქსიუ დაამარცხა 2,5:1,5, თუმც მეორეში ტაი-ბრეიკით უკრაინელ ვასილ ივანჩუკთან დამარცხდა 1:3 და მონაწილეობაც დაასრულა. ნოემბერში კოჩში მსოფლიოს ახალგაზრდულ ჩემპიონატზე 13 პარტიიდან 10 ქულა აიღო და ოქროს მედალიც მოიპოვა.
2005 წელს საკუთარი თამაშის ხარისხის გაუმჯობესების მიზნით პენტალამ ვიშვანათან ანანდის ყოფილ მწვრთნელ ელიზბარ უბილავასთან დაიწყო ვარჯიში. მან გაიმარჯვა Sanjin Hotel Cup-ზე, 11-დან 8,5 ქულით. დეკემბერში ხანტი-მანსიისკში მსოფლიოს თასზე იასპარეზა. პირველ ეტაპიდან ჩინელი იუ შააოტენი გამოთიშა ასპარეზობიდან 3:1, მეორეში ბრაზილიელი ჯოვანი ვესკოვი 4:2, მაგრამ მესამეში რუს ალეკსანდ დრეევთან დამარცხდა 1,5:2,5. დეკემბერში პამპლონას ტურნირზე მეორე ადგილს დასჯერდა, ნახევარი ქულით ჩამორჩა ფიდეს ექს-ჩემპიონ რუსლან პონომარიოვს. 2006 წლის მარტში რეიკიავიკის ტურნირზე 9 შესაძლებლობიდან 7 ქულით ოთხ მონაწილესთან ერთად პირველზე გავიდა, თუმც ტაი-ბრეიკით მეხუთეზე ჩამოვიდა. „ფიშერის შემთხვევით ჭადრაკში“, იგივე Chess960-ში ახალგაზრდებს შორის მსოფლიოს ჩემპიონი გახდა, ფინალში არკადი ნაიდიჩს სძლია 4,5:3,5. 2007 წელს „აეროფლოტ ოფენზე“ 9 პარტიაში 3,5 ქულა დააგროვა, მონრეალის საერთაშორისო ტურნირზე კი მესამეზე გავიდა, ფინალური შეხვედრა გამარჯვებულ ივანჩუკთან დათმო.
2008-ში Corus ტურნირზე B ჯგუფში მეხუთეზე გავიდა 13-დან 7,5 ქულით. ევროპის საკლუბო ჩემპიონატზე კი გერმანულ OSG Baden-Baden-ის შემადგენლობაში იასპარეზა და გუნდური ვერცხლი მოიგო. 2009 წელს აზიის გუნდურ ჩემპიონატში ინდოეთის ნაკრების შემადგენლობაში პირველ დაფაზე გამოვიდა და ჩემპიონიც გახდა, თვითონ კი ინდივიდუალურში მცირე ბრინჯაო მიიღო. 2010-ის იანვარში Corus ტურნირზე B ჯგუფში მეექვსეზე გავიდა 13-დან 6,5 ქულით, აზიის ჩემპიონატზე კი 23-ე ადგილს დასჯერდა და 17 სარეიტინგო ქულა დაკარგა. ნაკრების შემადგენლობაში წარუმატებლად გამოვიდა ოლიმპიადაზე, მსოფლიოს ჩემპიონატზე კი გუნდურ ბრინჯაოს დაეუფლა. thumb| პენტალა 2013-ში Tata Steel Chess ტურნირზე, A ჯგუფში
2011-ის იანვარში გიბრალტარის ტურნირზე 10-დან 7 ქულა აიღო და მეცხრე ადგილზე გავიდა. მაისში მეშჰედში აზიის ჩემპიონი გახდა. ნაკრების შემადგენლობაში მსოფლიოს გუნდურ ჩემპიონატზე პირველ დაფაზე გამოვიდა, თუმცა მხოლოდ გუნდურ მერვე და ინდივიდუალურ მე-7 ადგილს დასჯერდა. სექტემბერში ხანტი-მანსიისკში მსოფლიოს თასზე იასპარეზა. პირველ ეტაპზე ებრაელი მაქსიმ როდშტეინი დაამარცხა 1,5:0,5, თუმც მეორეში რუს დმიტრი იაკოვენკოსთან 0,5:1,5 დამარცხდა. 2012-ის იანვარში Tata Steel Chess ტურნირზე, (უკვე ყოფილ Corus ტურნირზე) B ჯგუფში 13-დან 9 ქულით პირველი ადგილი აიღო და მომდევნო წლისთვის A ჯგუფის საგზური მოიპოვა. ინდოეთის ნაკრების შემადგენლობაში აზიის გუნდურ ჩემპიონატზე მეორე დაფაზე გამოვიდა და გუნდური ვერცხლი მოიპოვა, ინდივიდუალურში კი მეოთხე იყო. 2013-ში Tata Steel Chess ტურნირზე, A ჯგუფში უკვე უძლიერეს შემადგენლობაში 13-დან 6,5 ქულა მოიპოვა და კარიერაში პირველად ფიდეს რეიტინგში 2700-იან ზღვარს გადასცდა. წარუმატებლად გამოვიდა კაპაბლანკას მემორიალზე, სადაც 10-დან 3 ქულა დააგროვა. სამაგიეროდ იყოჩაღა შვეიცარიაში და Biel Masters-ზე 11 შესაძლებლობიდან 8,5 ქულით იმარჯვა.
2014-ის იანვარში Tata Steel Chess ტურნირზე მეშვიდე ადგილზე გავიდა, 11 შესაძლებლობიდან 5,5 ქულით. აზიის ბლიცის ჩემპიონატზე ვერცხლი მოიგო, ხოლო ჩეხური კლუბის, ქალაქ ნოვი-ბორის G-Team-ის შემადგებლობაში ევროპის საკლუბო ჩემპიონატზე ვერცლის მედალი აიღო და მესამე დაფაზე საუკეთესო თამაშითვის მცირე ოქროს მედალიც მიიღო. წლის ბოლოს ყატარის მასტერსზე იასპარეზა და 9-დან 5,5 ქულით 25-ე ადგილზე გავიდა. 2015 წელს გიბრალტარის ტურნირზე 10-დან 7,5 ქულით მეცხრე ადგილს დასჯერდა. მსოფლიოს გუნდურ ჩემპიონატზე ინდოეთის ნაკრებში პირველ დაფაზე იჯდა, 9 პარტიიდან 5 ქულა აიღო და ინდივიდუალულში მეოთხეზე გავიდა, ნაკრებს კი მე-9 ადგილი ხვდა წილად. ივნისში ედმონტონის მეათე ტურნირზე იმარჯვა, 9 პარტიაში 7,5 ქულა დააგროვა. მსოფლიოს თასზე მხოლოდ ერთი ეტაპი გადალახა და მეორიდან გამოვარდა. იმარჯვა Pokerstars International Open-ზე. 2016-ის თებერვალ-მარტში ჩინეთში საერთაშორისო ინტელექტუალურ სპორტულ თამაშებში მიიღო მონაწილეობა. სწრაფ ჭადრაკში მეშვიდე ადგილზე გავიდა, ხოლო ბლიცში მესამეზე. ამ შედეგებით კი ფიდეს ბლიცის რეიტინგსიას 113 ქულა შესძინა და კარიერაში უმაღლეს 2774 პუნქტს უწია. წლის ბოლომბე კი ათამდე ძლიერი მოჭადრაკე დაამარცხა და კლასიკური ჭადრაკის რეიტინგშიც მისთვის უმაღლეს 2768 პუნქტს უწია.
2017-ის იანვარში Tata Steel Chess ტურნირზე მეცხრე ადგილზე გავიდა 11 შესაძლებლობიდან 9 ქულით. თბილისში მსოფლიოს თასზე იასპარეზა და კვლავ მეორე ეტაპიდან გამოვარდა. 2019-ში ხანტი-მანსიისკში მსოფლიოს თასზე მესამე ეტაპამდე მივიდა. 2020-ში ბილში Chess960-ის ტურნირი მოიგო, 7 პარტიიდან 5,5 ქულით, COVID-19-ის გამო მოთამაშეები ერთმანეთისგან შუშის კედლით იყვნენ გამოყოფილები. ფიდეს ონლაინ ოლიმპიადაზე ინდოეთის ნაკრებში იასპარეზა და ოქროს მედლები მოაპოვებინა.
2021 წელს Tata Steel Chess ტურნირზე მეშვიდე ადგილზე გავიდა. 13 პარტიიდან 6,5 ქულით.
სქოლიო
კატეგორია:ჭადრაკი კატეგორია:ჭადრაკის დიდოსტატები კატეგორია:ინდოელი მოჭადრაკეები კატეგორია:ინდოელი სპორტსმენები კატეგორია:დაბადებული 10 მაისი კატეგორია:დაბადებული 1986
ჰიბა აბუქი
ჰიბა აბუხრის ბენსლიმანე (არაბ. هبة أبوخريص بنسليمان), ცნობილია როგორც ჰიბა აბუქი (არაბ. هبة أبوك; მადრიდი, 30 ოქტომბერი, 1986)— ესპანელ- ტუნისელი მსახიობი. იგი ცნობილია სატელევიზიო სერიალებში შესრულებული როლებით, პირველ რიგში, პოპულარულ ტელესერიალ ელ-პრინსიპეში (El Príncipe) განსახიერებული ფატიმას როლით.
ბიოგრაფია
მინი|ჰიბა აბუქი-2018 წელი ჰიბა აბუქი დაიბადა მადრიდში. იგი უმცროსია ოთხი და-ძმიდან. მამა წარმოშობით ლიბიელია, ხოლო დედა-ტუნისელი. მისი მშობლები ტუნისიდან ემიგრაციის შემდეგ დასახლდნენ ესპანეთში. გაიზარდა ტრადიციულ ოჯახში. მშობლები ძალიან მკაცრები იყვნენ. როგორც თავად იხსენებს, ბავშვობაში ვერ ივარაუდებდა, რომ ცხოვრებას მსახიობის პროფესიას დაუკავშირებდა. ოჯახში დიდ ყურადღებას უთმობდნენ შვილების განათლებას. თუმცა ოთხი და-ძმიდან ყველაზე ბევრს ჰიბა მეცადინეობდა. დედას უნდოდა, რომ ჰიბა ექიმი გამოსულიყო და ხშირად მოუწოდებდა გოგონას კარგად ესწავლა, ვინაიდან სწავლა გახდებოდა მისი მომავალი თავისუფლების გარანტი. თვითონ ჰიბას პედაგოგობა სურდა. ჰიბა 18 წლამდე სწავლობდა მადრიდის ფრანგულ ლიცეუმში. მოგვიანებით სწავლა გააგრძელა არაბულ ფილოლოგიის.განხრით. ასევე მიიღო  RESAD -ის დრამატული ფაკულტეტის დიპლომი. ესპანური და არაბული ენების გარდა საუბრობს ინგლისურად, ფრანგულად და იტალიურად. უყვარს ტუნისური ტაჯინის მომზადება. გატაცებულია ფლამენკოთი.
ფრანგულ ლიცეუმში სწავლისას, გოგონა დარეგისტრირდა თეატრალურ სემინარზე. მას სურდა იმ გასცნობოდა საყვარელი პიესების ტექსტებს. სცენაზე 12 წლისა მოხვდადა მაშინვე მოიხიბლა. თუმცა დიდი წინააღმდეგობის გადალახვა მოუხდა, ვინაიდან მშობლები მის არჩევანს უაეყოფითად შეხვდნენ. მარცხნივ|მინი|ჰიბა აბუქი-2017 წ. 2008 წელს დამწყებმა მსახიობმა ეპიზოდური როლი შეასრულა სატელევიზიო სერიალში El síndrome de Ulíses ჰიბა ჰადუკისის სახელით. მისი სამსახიობო კარიერა 2010 წელს დაიწყო  ესპანეთის ტელეარხ Cuatro-ს მიერ გადაღებულ კომედიურ სერიალ La isla de los nominados- ში. 2011 წელს ჰიბამ ეპიზოდური როლი შეასრულა Cheers– ის ესპანურ ადაპტაციაში, ხოლო El corazón del oceano– ში, რომელიც ეკრანებზე გავიდა 2014 წელს, ითამაშა გვადალუპეს როლი. 2012 წლიდან ჰიბა  Antena 3 -ის კომდიური სერიალ Con el culo al aire-ის რეგულარული დასის შემადგენლობაში მოხვდა. მონაწილეობა მიიღო სერიალის ბპირველ ორ სეზონში. 2014 წლის თებერვალში მსახიობის დებიუტი შედგა კრიმინალურ დრამატულ სერიალში ელ პრინსიპე( El Príncipe ), რომელიც Telecinco- ს ეთერში გავიდა. ფილმი  ხუთ მილიონზე მეტმა მაყურებელმა ნახა და მთავარი როლის შემსრულებელ ჰიბა აბუქს დიდი პოპლარობა მოუტანა.
პირადი ცხოვრება
ჰიბა აბუქი დაქორწინებულია მაროკოელ ფეხბურთელ აშრაფ ჰაქიმზე. წყვილს ჰყავს ვაჟი, რომელიც დაიბადა 2020 წელს დორტმუდში. ოჯახს ყავს ლაბრადორი, სახელად რაი, რომელსაც აქვს საკუთარი ინსტაგრამის გვერდი 12000-ზე მეტი მიმდევრით.
სქოლიო
კატეგორია:ესპანელი მსახიობები კატეგორია:ესპანელი ქალი მსახიობები კატეგორია:დაბადებული 1986 კატეგორია:დაბადებული 30 ოქტომბერი
ვლადიმირული ცხენი
ვლადიმირული ცხენი — საჯაგავი ჯიშის ცხენი. გამოყვანილია ვლადიმირის ოლქის იურევ-პოლსკისა და სუზდალის, აგრეთვე ივანოვოს ოლქის გავრილოვ-პოსადის რაიონების კოლმეურნეობებში ადგილობრივი მსხვილი შესაბმელი და საჯაგავი ცხენების (უმთავრესად კლეიდესდალების, შაირების, სუფოლკების) შეჯვარების გზით. ჯიში დამტკიცდა 1946 წელს. ვლადიმირული ცხენი დიდია, მასიური, აქვს წაგრძელებული ტანი, ღრმა და ფართო მკერდი, სწორი კიდურები, კარგად განვითარებული სახსრები. ფერად ქურანაა ან წაბლა. ცოცხალი მასა ულაყისა 700 კგ. ფაშატისა 550 კგ. ღონიერია, ზოგიერთმა ულაყმა გამოცდის დროს 16 ტ-მდე ტვირთი ზიდა. ვლადიმირული ცხენს ყოფილ სსრკ-ის ბევრ რაიონში იყენებენ ცხენების ადგილობრივი ჯიშების გასაუმჯობესებლად.
ხარისთვალა შავი
ხარისთვალა შავი — ქართული აბორიგენული წითელყურძნიანი სასუფრე ვაზის ჯიში კახეთიდან.
ზინგა მბანდი ნგოლა
მინიატიურა|ზინგა მბანდი ნგოლა ზინგა მბანდი ნგოლა, ნზინგა მბანდი ნგოლა, ჟინგა მბანდი ნგოლა ანა (დ. დაახლ. 1582 — გ. 17 დეკემბერი, 1663) — 1624 ან 1623 წლიდან ნდონგოს (ანგოლა) და XVII საუკუნის 20-იანი წლების დასასრულიდან მატამბის სახელმწიფოს გამგებელი. თავისი ძმის ნგოლა მბანდის გარდაცვალების შემდეგ ზინგა მბანდი ნგოლა ნდონგოს დედოფალი გახდა. ატარებდა პორტუგალიისაგან დამოუკიდებელ პოლიტიკას. ზინგა მბანდი ნგოლას თავიდან მოსაშორებლად პორტუგალიელებმა 1626 წელს ტახტზე დასვეს თავიანთი ერთგული კაცი. ზინგა მბანდი ნგოლა მომხრეებთან ერთად ქვეყნის შიგა ოლქებში გადავიდა, დაიპყრო მატამბა და იქ სახელმწიფო დააარსა. 30 წელზე მეტხანს მეთაურობდა იგი პორტუგალიის წინააღმდეგ გამართულ სახალხო ომს. ზინგა მბანდი ნგოლა ანგოლის სახალხო გმირადაა აღიარებული.
ლიტერატურა
კატეგორია:ანგოლის მეფეები კატეგორია:დაბადებული  1582 კატეგორია:გარდაცვლილი 17 დეკემბერი კატეგორია:გარდაცვლილი 1663
ხარისთვალა შავი
ბოტანიკური აღწერა
ზრდასრული ფოთოლი საშუალოზე დიდი ზომისაა, მომრგვალო, ხშირად განივოვალური, სამ-ხუთნაკვთიანი. ფოთლის ქვედა მხარე შიშველია, აქვს მხოლოდ ოდნავ შესამჩნევი აბლაბუდისებრი შებუსვა. ძარღვების განტოტების ადგილთან თხელი ჯაგრისებრი შებუსვითაა დაფარული. ყვავილი მდედრობითია. მტევანი საშუალო ან საშუალოზე დიდი ზომისაა, კონუსური, იშვიათად განივკონუსური, დატოტვილი. მტევანი კუმსია, ზოგჯერ საშუალო სიკუმსის. მარცვალი საკმაოდ მსხვილია, მისი ფორმა სრულიად განსხვავებულია: შეზნექილიდან ოვალურამდე. ძირითადად მარცვალი მომრგვალო ფორმისაა. მუქი ლურჯი, თითქმის შავი ფერის. საკმაოდ სქელკანიანია, ცვილისებრი ფიფქით უხვად დაფარული. რბილობი მკვრივია, ოდნავ ჩონჩხიანი და ამასთანავე მდნარი, წვნიანი, სასიამოვნო გემოთი.
შავი ხარისთვალას სავეგეტაციო პერიოდი 134 დღიდან 185 დღემდე მერყეობს. ვაზი საშუალოზე ძლიერი ზრდისაა. მტევნის წონა 100-450 გრამია, საჰექტარო მოსავლიანობა კი 7.0-8.0 ტონა. ყურძნის სრული სიმწიფის პერიოდში მისი შაქრიანობა აღწევს 16-20%-ს, ხოლო მჟავიანობა — 6-7 გ/ლ-ს.
გამოიყენება სასუფრე ყურძნად.
ლიტერატურა
კატეგორია:კახეთის ვაზის ჯიშები კატეგორია:ვაზის წითელყურძნიანი სასუფრე ქართული ჯიშები
აიტის პრეფექტურა
thumb|300 px|აიტის პრეფექტურის რუკა აიტი (იაპ. 愛知県) — პრეფექტურა იაპონიაში, კუნძულ ჰონსიუს ცენტრალური ნაწილი. ფართობი 5,1 ათ კმ2, მოსახლეობა 7.254.432 კაცი. (2005). მ. შ. 80% ქალაქში ცხოვრობს. ადმინისტრაციული ცენტრი - ქ. ნაგოია. ტერიტორიის დიდი ნაწილი ბორცვიანი სანაპირო დაბლობია. ჩრდილო-აღმოსავლეთით კისოს და აკაისის ქედების სამხრეთი განშტოებებია აღმართული (600-700 მ). აიტი ტიუკიოს სახელწოდებით ცნობილი სამრეწველო რაიონის ცენტრია და ქვეყნის სამრეწველო წარმოების 10%-ს იძლევა. მთავარი დარგებია საფეიქრო, სატრანსპორტო მანქანათმშენებლობა (მ. შ. ავტომობილების წარმოება), ქიმიური, ჩარხმშენებელი, მეტალურგიული, კვების, სამთომოპოვებითი მრეწველობა (იაპონიაში უდიდესი ტალკის საბადო). სამრეწველო ცენტრებია ნაგოია, კარია და ტოიოდა (ქმნიან ერთიან სამრეწველო ზონას).
დამუშავებული მიწები (123 ათ. ჰა) უმთავრესად ზღვისპირა რაიონებშია, ფართობი 68& ბრინჯის ნათესებს უკავია, 6%-ზე მეტი - ბაღებს. მოჰყავთ ხორბალი, ქერი, განვითარებულია მეხილეობა, მეყვავილეობა, მეაბრეშუმეობა, მესაქონლეობა, მეფრინველეობა, მეკურდღეობა, თევზჭერა. ზღვის სანაპიროს გასწვრივ კურორტებია.
ლიტერატურა
კატეგორია:ჩუბუს რეგიონის პრეფექტურები
ფრენკ ზაპას დისკოგრაფია
აქ წარმოდგენილია მუსიკოს ფრენკ ზაპას დისკოგრაფია. იგი შეიცავს როგორც ჯგუფის The Mothers of Invention, ასევე ზაპასადმი მიძღვნილი ალბომებსაც. მთლიანი კარიერის მანძილზე ფრენკ ზაპამ გამოსცა 62 ალბომი. 1994-2010 წლებში, ზაპას გარდაცვალების შემდგომ პერიოდში, გამოვიდა მისი სახელის მატარებელი 27 ალბომი. შედეგად, მისი ალბომების დისკოგრაფია 89 ჩანაწერს შეადგენს.
რესურსები ინტერნეტში
კატეგორია:ფრენკ ზაპა კატეგორია:დისკოგრაფიები
იტიჰარა
იტიჰარა (იაპ. 市原市,) — ქალაქი იაპონიაში, კუნძულ ჰონსიუზე, ტოკიოს ყურის სანაპიროზე, ტიბის პრეფექტურაში. 280.327  მცხოვრები (2006). ელექტროტექნიკური, ნავთობქიმიური, მინის მრეწველობის საწარმოებია.
ლიტერატურა
კატეგორია:იაპონიის ქალაქები
Polyrhachis philippinensis
Polyrhachis philippinensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
The Rolling Stones (EP)
The Rolling Stones — ინგლისური როკ-ჯგუფ როლინგ სტოუნზის პირველი EP დისკი, გამოცემული 1964 წელს. 2004 წელს იგი გამოვიდა კრებულთან Singles 1963–1965 ერთად. გამოსვლისთანავე მან ბრიტანულ ჩარტში #1 პოზიცია დაიკავა.
სქოლიო
კატეგორია:ალბომები ენდრიუ ლუგ ოლდემის პროდიუსერობით კატეგორია:სადებიუტო EP-ები
ვიკიწყარო
ვიკიწყარო (Wikisource) — „ფონდ ვიკიმედიის“ ერთ-ერთი პროექტი, რომელიც მიმართულია თავისუფლად გავრცელებადი ორიგინალური ტექსტების ბიბლიოთეკის შექმნისკენ. ეს შეიძლება იყოს, როგორც ლიტერატურული ნაწარმოებები, ასევე კომპიუტერული პროგრამების გამოყენების სახელმძღვანელოები, რომლებიც დაწერილია არა სტატიის ავტორის მიერ. ვიკიწყაროს მასალები GPL ლიცენზიას ექვემდებარება. ქართული ვიკიწყარო უახლოეს მომავალში შეიქმნება.
იქიდან გამომდინარე, რომ ვიკიწყაროს თავდაპირველი სათაური იყო „პროექტი ყინულწყარო“, მისი თავდაპირველი ლოგო იყო აისბერგის გამოსახულება. რამდენიმე ტექნიკური და ლეგალური მიზეზების გამო საბოლოოდ აისბერგის გამოსახულება ფოტოსურათი შეიცვალა საგანგებოდ შექმნილი ლოგოთი, რომელიც ვიკიწყაროს სიმბოლო დღესაც რჩება.
სქოლიო
კატეგორია:ვიკიმედიის პროექტები
ჰაილენდი (უისკონსინის სოფელი)
ჰაილენდი (Highland) — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 842 ადამიანს შეადგენდა, სიმჭიდროვე 290.3 კაცი/კმ². ფართობი 2,90 კმ².
გეოგრაფია
აშშ-ის ბიუროს აღწერის მონაცემებით, სოფლის ფართობი 2,90 კმ²-ს შეადგენდა. აქედან ხმელეთს ფართობის მთლიანი ნაწილი უჭირავს.
სქოლიო
კატეგორია:აიოვის ოლქის დასახლებები
ჯაბღუ
ჯაბღუ, ასევე ჯიბღუ (გ. 630) — ასე იხსენიება ძვ. ქართულ საისტორიო წყაროებში თურქთა დასავლეთ სახაკანოს მმართველი, აშინას დინასტიის უფლისწული — მოხო. ჯაბღუ და მისი ძე — ბური შათი სარდლობდნენ 627-628 წლებში ბიზანტიის იმპერატორ ჰერაკლეს მოკავშირე თურქთა დასავლეთ სახაკანოს ლაშქარს. 627 წელს, საკმაოდ დიდი ჯარით გადალახა დარუბანდის კარი და მოვსეს კალანკატვაცის ცნობით ააოხრა აზერბაიჯანი.
ჯაბღუმ აიღო დედაქალაქი პარტავი (ბარდავი) და მისი მოსახლეობა გაჟლიტა. სპარსეთის შაჰის დანიშნული მმართველი, მარზპანი გაიშაქი უძლური აღმოჩნდა და თავისი ოჯახით სპარსეთში გაიქცა. ამის შემდეგ ჯაბღუ ნადავლით დატვირთული თბილისისაკენ გაეშურა. 627 წელს, თბილისის ორთვიანი უშედეგო ალყის შემდეგ ჯაბღუ სახაკანოში დაბრუნდა, მაგრამ ჰერაკლეს 40 000-იანი ჯარი თავისი შვილის მეთაურობით დაუტოვა, რათა ირანის წინააღმდეგ ებრძოლათ. ჯაბღუ-ხაკანი მოკლული იქნა შინაომის დროს. „ჯაბღუ“ ბურის ტიტულიც იყო. იგი ნიშნავდა „მეფის ნაცვალს“, „მოადგილეს“, „სახაკანოში ღირსებით მეორეს“.
სქოლიო
კატეგორია:გარდაცვლილი 630 კატეგორია:თურქთა დასავლეთ სახაკანოს მმართველები
საქართველო ოლეგ პანფილოვთან ერთად
სამოგზაურო ჩანაწერები, ქვეყნის აღქმის საკუთარი შთაბეჭდილებები. პროგრამის ავტორი ხვდება სხვადასხვა ეროვნებების ადამიანებს, რომლებიც საქართველოს სხვადასხვა კუთხეებში ცხოვრობენ. ყოველ 26 წუთიან გადაცემაში ოლეგ პანფილოვი აშუქებს საქართველოს კუთხეთა უნიკალურობას. ავტორისეულ პრიზმაში მაყურებელი ეცნობა თანამედროვე საქართველოს, მის წარსულსა და აწმყოს, კულტურას, ისტორიას, ტრადიციებს, ბუნებასა და არქიტექტურულ ძეგლებს.
რესურსები ინტერნეტში
კატეგორია:საქართველოს ტელეგადაცემები
გული-გამთქმელი
მკვლელობის კონკრეტული მოტივი (გარდა მთხრობელის სიძულვილისა მოხუცი კაცის თვალის მიმართ), ინფორმაცია მთხრობელისა და მოხუცი კაცის ურთიერთობის შესახებ, მთხრობელის სქესი და სხვა მრავალი დეტალი ტექსტში გასაიდუმლოებულია. ნარატორი უარყოფს რაიმე სიძულვილის ან წყენის გრძნობით განმსჭვალვას მოხუცი კაცის მიმართ. როგორც თავად პროტაგონისტი ამბობს, „ჩემთვის არასოდეს უწყენინებია, არც შეურაცხყოფა მოუყენებია, არც იმის ოქრო მომსურვებია. ყველაფერი მისი თვალის გამო მოხდა...“. უფრო მეტიც, მკვლელი დასძენს, რომ „თავად ის არაფერ შუაში იყო, გასაყოფი მასთან არაფერი ჰქონდა, რაიმე უსიამოვნებაც არ მოსვლია, თავისებურად უყვარდა კიდეც ის მოხუცი კაცი“.
კრიტიკოსები ვარაუდობენ, რომ მოხუცი შესაძლოა განასახიერებდეს მამის ფიგურას, მთხრობელის მიწის მესაკუთრეს, ან, შესაძლებელია, რომ მთხრობელი მოხუცის მომვლელი ან მსახურია და რომ შესაძლოა მოხუცის „სვავისებური თვალები“ წარმოადგენს ფარულ საიდუმლოებას ან ძალას, რომლის განადგურებაც პროტაგონისტს სურს. გაურკვევლობა და დეტალების ნაკლებობა, რომელიც მოთხრობას სიუჟეტის ბოლომდე თან გასდევს, კონტრასტულ პასაჟს ქმნის პერსონაჟთა შესახებ ინფორმაციის არარსებობასთან.
მოთხრობისთვის პოს სულ რაღაც ათი დოლარი გადაუხადეს. ამ მცირე ნოველის თავდაპირველ პუბლიკაციას წამძღვარებული ჰქონდა ამონარიდი ჰენრი უოდსუორთ ჰონგფელოს ლექსიდან 一 ცხოვრების ფსალმუნი. 1845 წლის 23 აგვისტოს გამოცემაში, რომელიც ბროდვეის ჟურნალში გამოქვეყნდა, მითითებული არ იყო ლონგფელოს ლექსი, რადგან, ავტორის აზრით, მას ამის გამო პლაგიატში დაედებოდა ბრალი. პოს სიცოცხლეში აღნიშნული მოთხრობა კიდევ რამდენჯერმე დაიბეჭდა.
სიუჟეტი
მინი|414x414პქ|ჰარი კლარკის ნაწარმოებზე დაყრდნობით შექმნილი ილუსტრაცია, [[1919]] მოთხრობის სიუჟეტი წარმოადგენს უსახელო ნარატორის მიერ პირველ პირში გადმოცემულ ისტორიას. მიუხედავად იმისა, რომ ის, საკუთარი მტკიცებით, საღ აზრზეა, მას ნერვული აშლილობა აწუხებს, რაც, სიუჟეტის განვითარებასთან ერთად, იწვევს გრძნობების გადაჭარბებულ სიმწვავეს. მოხუცს, რომელთანაც მთხრობელი ცხოვრობს, აქვს „სვავისებური ცისფერი თვალები“, რომლებიც იმდენად იწვევს მთხრობელში დისკომფორტს, რომ ის მის მოკვლას განიზრახავს, მიუხედავად იმის მტკიცებისა, თითქოს მთხრობელს მოხუცთან გასაყოფი არაფერი აქვს. „ყველაფერი მისი თვალის გამო მოხდა...“ 一 ამბობს ნარატორი ტექსტში. შვიდი ღამის განმავლობაში, მთხრობელი აღებს მოხუცის ოთახის კარს, რათა ფარნის ნათელი „ავ თვალს“ მოჰფინოს. თუმცა, მოხუცის თვალი გამდუმებით დახუჭულ მდგომარეობაშია, რაც ართულებს საქმის ბოლომდე მიყვანას:"„შვიდი ღამე ზედიზედ სწორედ შუაღამით შევაღებდი კარს, მაგრამ სულ დახუჭული ჰქონდა თვალი და ეს საქმე აღარ მოგვარდა, რადგან თავად მოხუცი კი არა, მისი ავი თვალი მაცოფებდა“"მერვე ღამეს, მთხრობელის ახმაურების შემდეგ, მოხუცს ეღვიძება 一 მკვლელი ფარნის გახსნას აპირებდა, რა დროსაც შუათითი სამაგრს მოუსხლტა და, ამ ხმაურზე, მოხუცი ზეზე წამოიჭრა: „...ნელ-ნელა ვაღებდი კარს.
თავი შევყავი და ის იყო უნდა გამეხსნა ფარანი, რომ შუათითი მომისხლტა სამაგრს და საწოლზე წამოიჭრა მოხუცი ყვირილით: „ვინ არის?“
სქოლიო
კატეგორია:ედგარ ალან პოს ნაწარმოებები კატეგორია:1843 წლის ნაწარმოებები კატეგორია:საშინელებათა რომანები
შემიყვარე თუ გაბედავ
შემიყვარე თუ გაბედავ (Jeux d'enfants, ბავშვების თამაშები) (საერთაშორისო სახელწოდება: Love Me If You Dare) — 2003 წლის ფრანგული ფილმი. მისი რეჟისორია იან სამუელი. მთავარ როლებს ასრულებენ გიიომ კანე და მარიონ კოტიარი.
რესურსები ინტერნეტში
კატეგორია:2003 წლის ფილმები კატეგორია:ფრანგული ფილმები კატეგორია:ფრანგულენოვანი ფილმები
ბორბალო (მრავალმნიშვნელოვანი)
საკუთარი სახელი ბორბალო შეიძლება აღნიშნავდეს:
ბონელია
ბონელია (Bonellia), უხერხემლო ცხოველების გვარი ექიურიდების კლასისა. შეიცავს რამდენიმე სახეობას. საინტერესოა მწვანე ბონელია (Bonellia viridis), დედალს აქვს 7 სმ-მდე სიგრძის ცილინდრული სხეული; მამალი 1-3 მმ არ აღემატება და პარაზიტის სახით დედლის სასქესო ორგანოების სავალებში ბინადრობს. გავრცობილია ხმელთაშუა ზღვის სანაპირო ნაწილში და ატლანტის ოკეანეში ევროპის სანაპიროებზე.
ლიტერატურა
კატეგორია:ექიურიდები
თენგიზ ამირეჯიბი
თენგიზ (გიზი) კონსტანტინეს ძე ამირეჯიბი (დ. 30 სექტემბერი, 1927, თბილისი — გ. 9 მარტი, 2013, თბილისი) — ქართველი პიანისტი, საქართველოს დამსახურებული არტისტი (1961). საქართველოს სახალხო არტისტი, სახელმწიფო პრემიის ლაურეატი, თბილისის სახელმწიფო კონსერვატორიის პროფესორი და სპეციალური ფორტეპიანოს კათედრის გამგე. თენგიზ ამირეჯიბი მრავალი ქართველი პიანისტის აღმზრდელია, მათ შორის ოცზე მეტი პრესტიჟული საერთაშორისო კონკურსის ლაურეატი (მანანა დოიჯაშვილი, ალექსანდრე კორსანტია, ელისო ბოლქვაძე, მ.ნადირაძე, თამარ ლიჩელი, ხატია ბუნიათიშვილი და სხვ.).
ბიოგრაფია
1950 წელს დაამთავრა მოსკოვის კონსერვატორია (კ. იგუმნოვისა და ლ. ობორინის კლასები). 1951 წელს ახალგაზრდობისა და სტუდენტთა მე-3 მსოფლიო ფესტივალზე (ბერლინში) ამირეჯიბი საპატიო სიგელით დააჯილდოვეს.
ამირეჯიბი თბილისის კონსერვატორიის ასპირანტურის (ფორტეპიანოს კათედრა, ხელმძღვანელი ანა თულაშვილი) დამთავრების შემდეგ ეწევა პედაგოგიურ და საკონცერტო მოღვაწეობას.
ეწევა ნაყოფიურ არტისტულ და პედაგოგიურ მოღვაწეობას. კონცერტებით გამოდიოდა რუსეთში, გერმანიაში, კანადაში, პოლონეთში, იუგოსლავიაში, აშშ-ში. განსაკუთრებული ადგილი მის რეპერტუარში უჭირავს შოპენის ნაწარმოებებს, რომელთა ინტერპრეტაციაში ნათლად ჩანს პიანისტის არტისტული ბუნების თავისებურება.
მნიშვნელოვანია თენგიზ ამირეჯიბის დამსახურება თანამედროვე ქართული მუსიკის შესარულების თვალსაზრისითაც; ის მრავალი ქართული საფორტეპიანო ნაწარმოების პირველი ინტერპრეტატორია.
კონკურსი
2015 წელს დაარსდა თენგიზ ამირეჯიბის სახელობის პიანისტთა ბორჯომის საერთაშორისო კონკურსი.
კონკურსის დამაარსებელი და სამხატვრო ხელმძღვანელია გამოჩენილი ქართველი პიანისტი თამარ ლიჩელი. პირველი ორი კონკურსი ჩატარდა საქართველოს მასშტაბით, მაგრამ კონკურსის მიმართ ინტერესმა და მონაწილეთა უხვმა რაოდენობამ განაპირობა კონკურსისთვის საერთაშორისო სტატუსის მინიჭება.
წლების განმავლობაში კონკურსის ჟიურის წევრები იყვნენ მსოფლიოში ცნობილი ისეთი მუსიკოსები, როგორებიც არიან ლიანა ისაკაძე, ალექსანდრე კორსანტია, სერგეი ბაბაიანი და სხვ. კონკურსი ტარდება 4 ასაკობრივ კატეგორიაში. მასში მონაწილეობის მიღება 6-დან 25 წლის ასაკის ჩათვლით მსოფლიოს ნებისმიერი ქვეყნის მოქალაქეს შეუძლია.
რესურსები ინტერნეტში
კატეგორია:ქართველი პიანისტები კატეგორია:დაბადებული 30 სექტემბერი კატეგორია:დაბადებული 1927 კატეგორია:გარდაცვლილი 9 მარტი კატეგორია:გარდაცვლილი 2013 კატეგორია:თბილისში დაბადებულები თ
Polyrhachis phryne
Polyrhachis phryne — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ფაქსი
მინი|300პქ|[[Samsung-ს ფირმის ფაქსის მანქანა]] ფაქსი (fax) — სატელეკომუნიკაციო ტექნოლოგია, რომლის მეშვეობით გადასცემენ გამოსახულებას ელექტრული სიგნალებით. წარმოადგენს ტელეფონისა და ტელექსის სინთეზს. იგი განიხილება როგორც ასლის გადაღების სისტემა, რომელიც ადრესატს აძლევს დოკუმენტის ასლს.
ფაქსიმილე (fac simile – გააკეთე მსგავსი) ხელმოწერის ნიმუშია. სწორედ აქედან წარმოსგება ტერმინი „ფაქსი“. ფაქსიმილური შეტყობინება შავ-თეთრი გამოსახულებაა, რომელიც გადაიცემა ფაქსის აპარატით სატელეფონო კავშირის საშუალებით. ფაქსიმილური დოკუმენტები სულ უფრო დიდ როლს ასრულებენ საქმიან მიმოწერაში. ყოველ გვერდზე მანქანით ნაბეჭდს ვიწრო ზოლად უნდა ჰქონდეს ადგილობრივი საფოსტო ინფორმაცია, ანუ კომპანიის ნომერი, ფაქსის ნომერი და ა.შ. ეს დაპროგრამებულია მოწობილობაში. შეტყობინების გადაცემა ხდება ტელეფონის ხაზებით, ამიტომ ფაქსის ნომერი ფაქტობრივად აბოენენტის ნომერს ემთხვევა. ქალაქის ფარგლებში ფაქსის გადაცემა ხდება ქვეყნის ან ქალაქის კოდის გარეშე.
შოტლანდიელი გამომგონებელი ალექსანდერ ბეინი მუშაობდა ფაქსის ტიპის ქიმიურ-მექანიკურ მოწყობილობაზე, ხოლო 1846 წელს ლაბორატორიული ექსპერიმენტების ხარჯზე მზად იყო წარმოებაში გაეშვა გრაფიკული ნიშნები. მან ფაქსის პირველი პატენტი მიიღო 1843 წელს.
სქოლიო
კატეგორია:ფაქსი კატეგორია:სატელეკომუნიკაციო მოწყობილობები
ლანა ღოღობერიძე
ლანა ღოღობერიძე (დ. 13 ოქტომბერი, 1928, თბილისი) — ქართველი კინორეჟისორი, საქართველოს სსრ სახალხო არტისტი (1979).
ბიოგრაფია
ლანა ღოღბერიძის ოჯახი იყო რეპრესირებული საბჭოთა კავშირის მიერ. მისი მამა, ბოლშევიკი ლევან ღოღობერიძე დახვრიტეს 1937 წელს სამშობლოს ღალატის ბრალდებით, ხოლო დედა — ნუცა ღოღობერიძე — გადასახლებული იყო, როგორც სამშობლოს მოღალატის ცოლი. 1940-იან წლებში ნუცა ღოღობერიძე დაბრუნდა გადასახლებიდან. დედის გადასახლებისგან მიღებული ტრავმა მოგვიანებით ლანა ღოღობერიძემ ასახა საკუთარ ფილმებში.
ლანა ღოღობერიძემ 1950 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი, შემდეგ კი ისწავლა მოსკოვის სახელმწიფო უნივერსიტეტში კინემატოგრაფიის ფაკულტეტზე, რომელიც დაასრულა 1959 წელს. 1954 წელს მიიღო ფილოლოგიურ მეცნიერებათა კანდიდატის წოდება. ავტორია მონოგრაფიისა (1955 წ.) უოლტ უიტმენის შესახებ. ნათარგმნი აქვს უოლტ უიტმენის, რაბინდრანათ თაგორის, ედგარ ალან პოს, ვერლენის, ახმატოვას, პასტერნაკის ლექსები.
1957 წლიდან მუშაობდა კინოსტუდია „ქართულ ფილმში“. 1958 წელს გადაიღო დოკუმენტური ფილმები „გელათი“ და „თბილისი 1500 წლისაა“. მის პირველ მხატვრულ ფილმში „ერთი ცის ქვეშ“ (1961) გაერთიანებულია სამი ნოველა, რომლებშიც XX საუკუნის სხვადასხვა პერიოდის ქართველ ქალთა სახეებია მოცემული. ასევე ქალის ბედს ეხება მისი მეორე ფილმი „რამდენიმე ინტერვიუ პირად საკითხებზე“ სადაც მთავარი როლი მსახიობმა სოფიკო ჭიაურელმა შეასრულა.
1975 წლიდან რუსთაველის თეატრის რეჟისორთა სტუდიას ხელმძღვანელობდა. 1981 წელს ი. კვაჭაძესთან ერთად გადაიღო დოკუმენტური ფილმი „წერილები შვილებს“. ხოლო 1988 წლიდან კი სტუდია ქართული ფილმის დირექტორი იყო. თავისი თემის ერთგული დარჩა ლანა ღოღობერიძე ფილმებშიც: „დღეს ღამე უთენებია“ (1983), „ორომტრიალი“ (1986) და „ვალსი პეჩორაზე“ (1992).
პოლიტიკა და დიპლომატია
1992 წელს იყო საქართველოს რესპუბლიკის სახელმწიფო საბჭოს წევრი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“. 1995-1999 წლებში იყო საქართველოს მე-4 მოწვევის პარლამენტის წევრი „საქართველოს მოქალაქეთა კავშირის“ სიით. 1999 წლიდან იყო საქართველოს სრულუფლებიანი ელჩი ევროპის საბჭოში. 2004 წელს საფრანგეთში საქართველოს ელჩად დაინიშნა.
ფილმოგრაფია
ლანა ღოღობერიძე არის ყველა იმ ფილმის სცენარის თანაავტორი, რომლის რეჟისორიცაა:
სქოლიო
კატეგორია:დაბადებული 13 ოქტომბერი კატეგორია:დაბადებული 1928 კატეგორია:ქართველი კინორეჟისორები კატეგორია:საქართველოს სსრ-ის სახალხო არტისტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისის საპატიო მოქალაქეები (2018) კატეგორია:საქართველოს III მოწვევის პარლამენტის წევრები კატეგორია:საქართველოს IV მოწვევის პარლამენტის წევრები კატეგორია:საბჭოთა კავშირის კომუნისტური პარტიის წევრები კატეგორია:ქართველი მთარგმნელები კატეგორია:ქართველი დიპლომატები კატეგორია:ქართველი ქალები ლანა კატეგორია:ქალი რეჟისორები
ამაღლება (ვანის მუნიციპალიტეტი)
ამაღლება — სოფელი საქართველოში, იმერეთის მხარის ვანის მუნიციპალიტეტში, თემის ცენტრი (სოფლები: ამაღლება და ინაშაური). მდებარეობს იმერეთის დაბლობზე მდინარე კვინისწყალის ორივე ნაპირზე. სოფელში დგას შუა საუკუნეების ორი ეკლესია, მათ შორის ერთი აშენებულია 1619 წელს.
დემოგრაფია
მოსახლეობის უმრავლესობა ეთნიკურად ქართველია, ყველაზე მრავალრიცხოვანი გვარებია: ხურციძეები, ხელაძეები და სხვ.
ეკონომიკა
სოფლის ეკონომიკის ძირითადი დარგია სოფლის მეურნეობა. სოფელში განვითარებულია მეღვინეობა, ამაღლებაში არის ღვინის საწარმო და საკონიაკო საამქრო.
განათლება
სოფელში მოქმედებს 1 საჯარო სკოლა, რომელიც შოთა რუსთაველის სახელს ატარებს. ასევე მოქმედებს ერთი დაწყებითი სკოლა. სოფელ ამაღლებაში უკვე XIX საუკუნეში არსებობდა კერძო სასწავლო დაწესებულება. XX საუკუნის 30-იან წლებში სოფელში აშენდა ხის სკოლა. 1963 წელს სკოლას რეკონსტრუქცია ჩაუტარდა. დღეს სკოლაში 200-მდე მოსწავლე სწავლობს. სოფელში მოქმედებს კლუბი და ბიბლიოთეკა.
ცნობილი ადამიანები
სოფელში დაიბადნენ:
სქოლიო
კატეგორია:ვანის მუნიციპალიტეტის სოფლები კატეგორია:ვანის მუნიციპალიტეტის კურორტები
იუბეა
იუბეა (Jubaea) — მერქნიან მცენარეთა გვარი პალმების ოჯახისი. მისი ერთადერთი სახეობაა   Jubaea spetabilis. 15 მ-მდე სიმაღლის ხეა. ღეროს წვერზე ფრთისებრ განკვეთილი და ოდნავ რკალივით მოხრილი ფოთლები სხედან (40 წელზე მეტი ხნის მცენარეს 60-100 ასეთი ფოთოლი აქვს).
ნაყოფი იჭმება. თესლი 35%-მდე ზეთს შეიცავს. ფოთლებს ქოხების სახურავად იყენებენ. მისგან იღებენ აგრეთვე ბოჭკოს. ღეროს გამონაჟონი ტკბილი წვნიდან ამზადებენ ბადაგს, ხდიან არაყს. იუბეა გვხვდება სამხრეთ ამერიკაში, წყნარი ოკეანის სანაპიროზე, კავკასიაში შავი ზღვის სანაპიროზე, დეკორატიულ მცენარედ აშენებენ.
ლიტერატურა
კატეგორია:პალმები
დანდოლკი
დანდოლკი (Dundalk, Dún Dealgan) — ქალაქი ირლანდიაში, ლაუთის საგრაფოს ადმინისტრაციული ცენტრი. მდებარეობს ირლანდიის ზღვის სანაპიროზე, დუბლინიდან ჩრდილოეთით 80 კმ-ში. მოსახლეობა — 35 085 ადამიანი. დაარსდა 1189 წელს.
ადგილობრივი სარკინიგზო სადგური არის დუბლინი — ბელფასტის ხაზზე.
რესურსები ინტერნეტში
კატეგორია:ირლანდიის ქალაქები კატეგორია:ლაუთის საგრაფოს დასახლებული პუნქტები
ნიდერლანდების მონარქია
thumb|210px|ნიდერლანდების გერბი thumb|210px|ამჟამინდელი მონარქი [[ბეატრიქსი (ნიდერლანდი)|ბეატრიქსი]] ნიდერლანდებში კონსტიტუციური მონარქიაა. სამეფოს სათავეშია მონარქი (ორანელ-ნაუსის დინასტიიდან). ეს დინასტია არსებობს XV საუკუნიდან. მისი პირველი წარმომადგენელი იყო მეფე ვილჰელმ I, ქვეყნის შტატჰალტერის ვაჟი.
ამჟამად ნიდერლანდების დედოფალია ბეატრიქსი. ნიდერლანდების კონსტუტუციის საფუძველზე, მონარქი სახელმწიფოს მეთაურია. იგი პარლამენტთან ერთად საკანონმდებლო ხელისუფლების, ხოლო სახელმწიფო საბჭოსთან და მთავრობასთან ერთად აღმასრულებელი ხელისუფლების სათავეშია. ოფიციალურად მისი უდიდებულესობა დედოფალი ნიშნავს მთავრობის მეთაურს, მინისტრებს, პროვინციის კომისრებსა და გენერალ-გუბერნატორებს. იგი ითხოვს და იწვევს პარლამენტს - გენერალურ შტაბებს. მონარქი ქვეყნის შეიარაღებული ძალების მთავარსარდალია, აცხადებს ომს და დებს სამშვიდობო ხელშეკრულებებს. იმისათვის, რომ პარლამენტის მიღებულ ნებისმიერ კანონპროექტს კანონის ძალა ჰქონდეს, აუცილებელია დედოფლის თანხმობა. კონსტიტუციური უფლება-მოვალეობანი, რომლებიც მონარქს აქვს კანონის ძალით მინიჭებული, დღეისთვის ფორმალური ხასიათისაა, ქვეყნის მართვა-გამგებლობას კი ახორციელებს დემოკრატიული პრინციპების საფუძველზე არჩეული პარლამენტი და მთავრობა.
ნიდერლანდების მონარქები
კატეგორია:ჰოლანდიური მონარქია კატეგორია:ნიდერლანდების ისტორია კატეგორია:მონარქების სია
Liste der Königinnen und Könige der Niederlande Monarchy of the Netherlands Alankomaiden kuningas Famille royale néerlandaise Reis dos Países Baixos Hollandia uralkodóinak listája Daftar raja Belanda Regnanto di Nederlando オランダ君主一覧 네덜란드의 군주 Index Principum Regumque Nederlandiae Lies van prinse en keuninge van Nederlandj Nederlandse monarchie Lista de reis dos Países Baixos Голландская монархия
ჰოლანდეილი (უისკონსინის სოფელი)
ჰოლანდეილი (Hollandale) — სოფელი აშშ-ში, უისკონსინის შტატში. შედის აიოვის ოლქის შემადგენლობაში. 2010 წლის აღწერის მონაცემებით, სოფლის მოსახლეობა 288 ადამიანს შეადგენდა, სიმჭიდროვე 161.2 კაცი/კმ². ფართობი 1,79 კმ².
სქოლიო
კატეგორია:აიოვის ოლქის დასახლებები
ვარსკვლავური ომები: ძველი რესპუბლიკის რაინდები (კომიქსები)
გზაჯვარედინები
გალაქტიკას ბნელი ჟამი დაუდგა. ძველი რესპუბლიკის რესურსებზე გადამწყვეტი დარტყმა მანდალორელებმა მიიტანეს. ომით უკმაყოფილო რაინდების ნაწილი თვლის, რომ ჯედაებმა ამ ბრძოლებში უფრო მეტად უნდა იაქტიურონ.
ცერემონია
ჯედაების აკადემიის აღსაზრდელი ზეინ კერიკი ღელავს, რომ მას არ მიანიჭებენ რაინდის წოდებას. ამავე დროს მას ავალებენ სნივიან გრიფის დაჭერას, მაგრამ დავალებას არ ასრულებს. ბრუნდება რა ჯედაების ტაძარში, კერიკი აღმოაჩენს ოთხ მოკლულ პადავანს. შეშინებული ზეინი გარბის. მას ადანაშაულებენ პადავანთა მკვლელობაში. პლანეტიდან გაღწევის ერთადერთი შანსი ქალაქის ქვედა ნაწილია. სწორედ იქ დაედევნებიან მას უმაღლესი ჯედაები.
კერიკი და გაიძვერა გრიფი მეგობრები ხდებიან. გრიფს იმედი აქვს, რომ პლანეტიდან გაქცევაში არკანიანელები, კემპერი და ჯარაელი დაეხმარებიან. მაგრამ მათი ხომალდი მრავალი წელია, არ ამოძრავებულა, ამიტომ უცნობია, რამდენად გაუძლებს შესაძლო თავდასხმას.
ზეინი ცდილობს, დაუკავშირდეს ჯედაების ორდენს და დაადგინოს სიმართლე, მაგრამ უშედეგოდ. კერიკი დროებით დაეშვება მოხეტიალე მთვარეზე, ასტეროიდზე და მოძებნის Т1-LB დროიდის ნარჩენებს. ამ დროს მას პოულობენ მასწავლებელი, ლუსიენი და ტარისის პოლიცია.
კემპერის მიერ აღდგენილი დროიდი ადასტურებს, რომ მედიტაციის დროს უმაღლესმა ჯედაებმა იხილეს ერთ-ერთი პადავანის მიერ ჯედაების განადგურების სცენა. ზეინი ხვდება, რომ გამოსავალი მხოლოდ ერთია და მისი დევნა არ შეწყდება. იგი მოითხოვს გრიფისა და არკანიანელთა თავისუფლებას, თავად კი მიჰყვება მონადირეს, რომელსაც იგი უკან, კორუსანტზე მიჰყავს.
რესურსები ინტერნეტში
კატეგორია:2006 წლის კომიქსები ძველი რესპუბლიკის რაინდები
კოლბერგის მორალური განვითარების თეორია
ლოურენს კოლბერგმა შექმნა მორალური განვითარების თეორია,რომლის მიხედვითაც ადამიანი თავისი მორალური განვითარების პერიოდში გაივლის 6 სტადიას.კოლბერგი ადამიანის მორალურ განვითარებას 3 დონედ ჰყოფდა,რომლებიც თავისთავად შედგება 2 ქვედონისგან.ამ თეორიის მიხედვით, ყველა ადამიანი მორალური განვითარების სტადიებს ერთნაირი თანმიმდევრობით გადის, თუმცა — განსხვავებული სისწრაფით. ყოველ მომდევნო სტადიაზე გადასვლასთან ერთად მისი მორალური აზროვნება უფრო დახვეწილი და რთული ხდება.
პრეკონვენციური მორალი
ამ სტადიაზე ადამიანებს არ აქვთ გათავისებული საზოგადოების წესები და კონვენციები, საყოველთაოდ მიღებული ნორმები სწორ და არასწორ საქციელთან დაკავშირებით. ისინი გადაწყვეტილებას იღებენ ძირითადად იმის გათვალისწინებით,თუ რა შედეგი მოჰყვება მათ საქციელს თავად მათთვის.პატარა ბავშვები პრეკონვენციონალური მორალით ხელმძღვანელობენ.
დასჯის თავიდან აცილება
ამ სტადიაზე მყოფი ადამიანები ძალაუფლების მქონე პირებს ემორჩილებიან იმისთვის,რათა დასჯა თავიდან აიცილონ. ისინი საქციელის სისწორეს იმის მიხედვით განსაზღვრავენ,მოჰყვება თუ არა მას სასჯელი. თუ ბავშვი რაღაც საქციელისთვის დასაჯეს, მაშინ ეს საქციელი არასწორია, მაგრამ თუ იგი ამ საქციელისთვის არ დაისჯება, სწორ საქციელად ჩათვლის მას.
დახმარების გაცვლა-გამოცვლა
ამ სტადიაზე ადამიანისთვის ყველაზე მნიშვნელოვანია საკუთარი მოთხოვნებისა და სურვილების დაკმაყოფილება. გადაწყვეტილების მიღებისას სხვისი ინტერესების გათვალისწინება ხდება იმ შემთხვევაში,თუ მათი საჭიროებებიც დაკმაყოფილებული იქნება. ამ სტადიისთვის დამახასიათებელი მსჯელობაა: "თუ შენ რაღაცით დამეხმარები, მეც დაგეხმარები"
კონვენციური მორალი
ამ დონეზე მოაზროვნე ადამიანები ეთანხმებიან საზოგადოებაში მიღებულ წესებს და ნორმებს სწორ და არასწორ საქციელთან დაკავშირებით. ისინი ემორჩილებიან და მისდევენ საზოგადოების წესებს და ნორმებს მაშინაც კი, როცა დამორჩილებას ან დაუმორჩილებლობას არანაირი შედეგი არ მოჰყვება. სკოლის ასაკის ბავშვები ამ მორალით ხელმძღვანელობენ.
კანონი და წესები
ამ სტადიაზე მყოფი ინდივიდები საყოველთაოდ მიღებული წესებით და კანონებით ხელმძღვანელობენ. მათ იციან, რომ წესები აუცილებელია საზოგადოებისთვის და თვლიან, რომ მათი ვალია კანონებს დაემორჩილონ. ამ სტადიაზე ადამიანები ბრმად ემორჩილებიან კანონებს და მათ სამართლიანობასა და სისწორეში ეჭვი არ შეაქვთ.
პოსტკონვენციონალური მორალი
ამ სტადიაზე ადამიანები ხვდებიან, რომ წესები ცვალებადი მექანიზმებია, რომლებიც საზოგადოებრივი წესრიგის შენარჩუნებაში გვეხმარება. ისინი არ არის ბრძანებები, რომელთაც უსიტყვოდ უნდა დაემორჩილონ. ამ სტადიაზე ადამიანები ხელმძღვანელობენ საკუთარი პრინციპებით, რომლებიც ისეთ ღირებულებებს მოიცავს, როგორიცაა ადამიანის ძირითადი უფლებები. ამ დონეს ადამიანთა უმრავლესობა მხოლოდ 25-30 წლის ასაკისთვის აღწევს.
სოციალური/საზოგადოებრივი კონტრაქტი
ადამიანები ხვდებიან, რომ წესები აუცილებელი მექანიზმებია, რომლებიც გვეხმარება საზოგადოებრივი წესრიგის შენარჩუნებასა და ადამიანთა უფლებების დაცვაში. მათი აზრით, წესების შეცვლა შესაძლებელია იმ შემთხვევაში, თუ ისინი აღარ ემსახურება საზოგადოების ინტერესებს.
უნივერსალური ეთიკური პრინციპები
ამ სტადიაზე ადამიანის მორალური აზროვნება ეყრდნობა აბსტრაქტულ და ზოგად პრინციპებს, რომლებიც არ არის დამოკიდებული საზოგადოების წესებსა და კანონებზე. ადამიანების მორალი დაფუძნებულია თავიანთ შინაგან უნივერსალურ სტანდარტებზე. ისინი დაემორჩილებიან წესებსა და კანონებს, თუ ეს კანონები მათ პრინციპებს ეთანხმება.
რესურსები ინტერნეტში
კატეგორია:მორალური ფსიქოლოგია კატეგორია:მორალი კატეგორია:განვითარების თეორია
ローレンス・コールバーグ
მარკუს ფაბიუსი (უმცროსი)
მარკუს ფაბიუსი - კვინტუს ფაბიუსის ძმა. რომაელი მხედართმთავარი. სახელი გაითქვა ციმინიუმის ტყით რომაული ლეგიონების უსაფრთხო გაყვანით.
რესურსები ინტერნეტში
ტიტუს ლივიუსი 9 წიგნი 36
კატეგორია:რომაელი მხედართმთავრები
საქართველოს ნახშირის მომპოვებელი საწარმოო გაერთიანება
საქართველოს ნახშირის მომპოვებელი საწარმოო გაერთიანება (საქნახშირი) — სსრ კავშირის ნახშირის მრეწველობის საწარმოო გაერთიანება ქ. ქუთაისში. ამუშავებდა ტყიბულ-შაორისა და ტყვარჩელის ნახშირისა და ახალციხის მურა ნახშირის საბადოებს- აერთიანებდა ტყიბულის ლენინის სახელობის, ორჯონიკიძის სახელობის, „დასავლეთისა“ და „აღმოსავლეთის“ (№ 2) შაყტებს, ტყვარცელის შახტების სამმართველოებს — ლენინის სახელობისა (№ 8 და სსრკ 50-ე წლისთავის სახელობის შახტები) და ლაკობას სახელობისა (№ 2, №3 და №5 შახტები), ახალციხის №1 შახტს, ტყიბულისა და ტყვარჩელის ცენტრალურ მამდიდრებელ ფაბრიკებსა და ორჯონიკიძის სახელობის შახტის მომსახურე მამდიდრებელ ფაბრიკას.
საქართველოში ნახშირის მოპოვება ტყიბულის საბადოს დამუშავებით დაიწყო 100 წელზე მეტი ხნის წინათ, ხოლო რუსთავის მეტალურგიული ქარხნის მშენებლობასთან დაკავშირებით 1944 წლიდან ფართოდ გაიშალა შახტების მშენებლობა. 1945-1948 წლებშიტყვარჩელში საფუძველი ჩაეყარა №3, 4, 5 და 6 შახტების მშენებლობას (წლიური საწარმოო სიმძლავრე 870 ათ. ტ), 1946 წელს ტყვარჩელში, ხოლო 1953 წელს ტყიბულში ამოქმედდა ნახშირის ცენტრალური მამდიდრებელი ფაბრიკები, 1948 წლიდან ახალციხის საბადოშ დაიწყო მურა ნახშირის მოპოვება. 1928 წელს საქართველოში მოიპოვეს 85 ათ. ტ.
ლიტერატურა
კატეგორია:საქართველოს ყოფილი  გაერთიანებები